За да изберете подходящия размер на ваната за вашата баня, трябва да имате предвид размера на помещението и пространството, което желаете да оставите за други мебели и аксесоари.
Ако имате по-малка баня, може да се наложи да изберете по-малка вана, за да осигурите достатъчно място за други необходими елементи. Стандартните размери на ваните са между 140-170 см. дължина и 70-75 см. ширина, но разбира се може да намерите и по-малки или по-големи варианти. Височината на ваната също е от значение. Обикновено стандартните вани са високи 65-70 см. В случай, че ще се ползва от деца или възрастни хора може да се наложи да потърсите по-ниска вана.